Quan va néixer Isaura Navarro?
Isaura Navarro i Casillas (València, l'Horta, 5 de novembre de 1973) és una advocada valenciana. Va ser diputada per Izquierda Unida al Congrés dels Diputats espanyol entre 2004 i 2008 i actualment milita a Iniciativa del Poble Valencià.
És llicenciada en dret per la Universitat de València. El 1997 obté la llicenciatura en l'especialitat de Dret d'Empresa realitzant els cursos de doctorat a la càtedra de Dret del Treball. És militant i advocada de la Federació de Serveis i Administracions Públiques de Comissions Obreres des del 2000. Resideix al barri del Carme de València, on ha estat implicada amb el fort moviment veïnal col·laborant i assessorant jurídicament a l'Associació de Veïns i Comerciants "Amics del Barri del Carme".
Va ser elegida diputada per Izquierda Unida al congrés espanyol a les eleccions del 2004. Fou escollida cap de llista a la circumscripció de València a través de la candidatura Esquerra Unida - L'Entesa.
Fins al 2008 va ser secretària quarta de la taula del Congrés i va formar part de la presidència federal d'Izquierda Unida.
Després de les eleccions autonòmiques del 2007, s'esdevé una crisi a EUPV. El corrent intern Esquerra i País, del qual formava part Navarro, entra en contradiccions amb el PCPV l'altre corrent majoritari dins d'Esquerra Unida del País Valencià, i EiP es conformarà com a partit anomenant-se Iniciativa del Poble Valencià (IdPV).
En les eleccions generals de 2008, Isaura Navarro va ser elegida cap de llista d'una nova coalició, la formada per Bloc-Iniciativa-Verds, amb el lema Units som més. La força del "vot útil" dirigit al PSOE va fer que la coalició no assolira l'objectiu de traure representació en el Congrés i va quedar per sota dels darrers resultats del Bloc en solitari. Després d'aquestes eleccions, va abandonar la política activa durant un temps.
Posteriorment formà part de la permanent de la coalició Compromís, amb la qual fou escollida diputada a les eleccions a les Corts Valencianes de 2015
El 5 de novembre de 1973.